stanford-oval/wikipedia huggingface dataset:
סרגיוס השלישי
ביוגרפיה

סרגיוס נולד למשפחת אצולה רומאית ואביו נקרא בנדיקטוס. כהונתו הייתה בתקופת אי סדר במרכז איטליה, בה הייתה האפיפיורות כלי משחק בידיהן של משפחות אצולה יריבות. עם זאת, כל המסמכים הרשמיים אודותיו אבדו ומרבית המידע עליו מגיע מיריביו ומתנגדיו.

הוא היה דיאקון לפני שפורמוסוס מינה אותו לבישוף של צ'רווטרי, כדי להרחיקו מרומא. מאוחר יותר, ב-898 סרגיוס הוכרז על ידי תומכיו ובראשם הפטרון שלו, תאופילאקטוס הראשון (Theophylactus), רוזן טוסקולום (עיר עתיקה בלאטיום) כאפיפיור החדש. אולם יריביו שתמכו ביוחנן התשיעי הצליחו להכתיר אותו ולגרום לנידוי של גרגוריוס שנאלץ לנטוש את כס הבישוף ולהימלט לתקופה מסוימת. לאחר שיוחנן התשיעי ויורשו מתו, תפס האנטי-אפיפיור כריסטופר את הכס למשך שנה והדיח את לאו החמישי. אז התמרדו תומכיו של סרגיוס, גירשו את כריסטופר והזמינו את סרגיוס לשוב מגלותו. יום שובו נחשב ליום תחילת כהונתו. מעשיו הראשונים היו לבטל את כל הצווים של יריבו המת מזה כבר, פורמוסוס ולקבוע שכל הסמכוֹת הבישופים שנעשו על ידו, אינן בתוקף - החלטה שבוטלה שוב לאחר מותו של סרגיוס. כמו כן, הוא שיבח וטבע סימן כבוד על מצבתו של האפיפיור סטפנוס השביעי שהוציא מהקבר, שפט והעניש את גופתו של פורמוסוס. לפי דיווחים מסוימים, הוא אף הוציא שוב את גופתו של פורמוסוס מהקבר, שפט ומצא אותו אשם וערף את ראשו. מקורות היסטוריים אחרים לעומת זאת, אינם מזכירים סיפור זה, עובדה שמטילה בספק את אמיתותו.

על פי מקורות מסוימים, הוא כלא את האנטי-אפיפיור כריסטופר ואת האפיפיור הקודם, לאו החמישי ולאחר זמן ציווה להוציאם להורג בחניקה. האנציקלופדיה הקתולית מכחישה את הסיפור ומכנה אותו "מפוקפק ביותר". עם זאת, בגלל היותו האפיפיור היחיד שידוע עליו שציווה על רצח של אפיפיור אחר והיותו האפיפיור היחיד שבנו הלא חוקי התמנה גם הוא לאפיפיור (יוחנן האחד עשר), נקראת הכהונה שלו "העגומה והבזויה".
 כהונתו תוארה על ידי ההיסטוריון האיטלקי מהמאה ה-10, ליוטפראנד כתחילתה של "התקופה האפלה" (בלטינית: Saeculum obscurum) בתולדות הוותיקן שכונתה גם "שלטון הפרוצות", תקופה בה התנהל השלטון מאחורי הקלעים על ידי נשים חזקות, כדוגמת תאודורה שהייתה חברת הסנאט ברומא והייתה כמשוער פילגשו של סרגיוס ה-3. גם בתה של תאודורה, מרוזיה, הייתה פלגשו של סרגיוס והיא אמו של יוחנן האחד עשר, מידע שהגיע בעיקר מכתביו של ליוטפראנד.

במהלך כהונתו שיפץ סרגיוס את בזיליקת יוחנן הקדוש בלטראנו שנהרסה ברעידת אדמה ב-897. סרגיוס השלישי הוא האפיפיור הראשון שמתואר כשהוא חבוש בכתר אפיפיורי.
הערות שוליים

↑  The lives of the popes from the time of our Saviour Jesus Christ to the accession of Gregory VII
↑  עמוד 120 עוסק בסרגיוס ה-3
↑  עמוד 169 עוסק בסרגיוס ה-3
↑  The Cadaver Synod: Strangest Trial in History - Professor Wilkes - University of Georgia School of Law
↑  1911 Encyclopædia Britannica/Liudprand - Wikisource, the free online library
↑  Popes and Pornocrats
| 0 | 1 | 2 |
| --- | --- | --- |
| הקודם: לאו החמישי | אפיפיור (רשימת האפיפיורים) | הבא: אנסטסיוס השלישי |
| --- | --- |
בקרת זהויות :  NLI: 987007390677005171  GND: 100960510  ISNI: 0000 0000 7907 7051  LCCN: nb2007020030  NKC: skuk0005213  NTA: 074416529  VcBA: 495/45964  VIAF: 1996689   WorldCat (עם VIAF): 1996689
עוזניית הנגב

| עוזניית הנגב |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: נשרי העולם הישן
סוג:: עוזניית הנגב
מין:: עוזניית הנגב
שם מדעי
 Torgos tracheliotus ‏פורסטר, 1791
תחום תפוצה


עָזְנִיַּת הַנֶּגֶב (שם מדעי: Torgos tracheliotus) היא מין דורס גדול בן למשפחת הנציים בסדרת דורסי יום והמין היחיד בסוגו.
תיאור

העוזנייה דומה במראה לנשר אך גדולה ממנו בהרבה ובעלת מקור חזק וקשה יותר. צבעה חום כהה, צווארה וראשה קירחים וורודים עם לחיים כחולות ומקור גדול ואפור. הרגליים חזקות ויציבות והחזה ואזור השת לבנים. אורכה של העוזנייה 98–112 ס״מ בממוצע, מוטת כנפיה 2.5–2.8 מטרים ומשקלה 6.5–9 ק"ג בקירוב, מה שהופך אותה לאחד הדורסים הגדולים ביותר והגדולה מבין נשרי העולם הישן. היא גדולה ותוקפנית ביותר כשהיא מוצאת פגר ולרוב שאר החיות מפנות לה את הנבלה.
לעוזניית הנגב מקור גדול וחזק המסוגל לקרוע מחיות בעלות עור עבה, כדוגמת פיל, גמל ופרה, את עורן החזק. עוזניית הנגב אוכלת עור, בשר ועצמות. את השערות היא מקיאה בגושי צנפות.
קינה של עוזניית הנגב בנוי על צמרות עצים (בעיקר שיטה) מזרדים ומענפים גדולים. הוא מרופד בעשב, שערות וענפים דקיקים. קוטרו 120–220 ס"מ ועומקו 30–70 ס"מ. הגוזל בוקע באביב, לאחר 55 ימי דגירה. בשבועיים הראשונים לחייו הוא מקבל בשר מעוכל למחצה ולאחר מכן הוא מקבל אותו בחלקים שלמים. בגיל 4 חודשים הוא עוזב את הקן. גיל הרבייה הוא בדרך כלל שש שנים.
בישראל

עוזנייה הנגב נפוצה בעיקר בערבות העשב של אפריקה ובעבר היה הנגב תחום גבולה הצפוני. העוזנייה הייתה העוף הדורס הגדול ביותר שקינן בישראל, עד שנכחדה כמקננת בארץ. פרטים מזדמנים עדיין חולפים בשמי הנגב לעיתים רחוקות. בניגוד לנשר המקראי אין עוזניית הנגב מקננת במושבות, ומשום שמרחב המחיה שלה הוא עצום ממדים, הנגב היה מסוגל להכיל רק זוגות מעטים, עד שגם אלה נכחדו בגלל הרעלה משנית, התחשמלות, מחסור במזון, הפרעה אנושית באזור הקינון, ציד והברחה של גוזלים.
ב-3 באפריל 2022 פרסמה רשות הטבע והגנים על בקיעת גוזל של עוזניית הנגב, גוזל ראשון מאז 1994.
אזכורים בתנ"ך

אזכורים בתנ"ך:
וְאֶת אֵלֶּה תְּשַׁקְּצוּ מִן הָעוֹף לֹא יֵאָכְלוּ שֶׁקֶץ הֵם אֶת הַנֶּשֶׁר וְאֶת הַפֶּרֶס וְאֵת הָעָזְנִיָּה:
"וְזֶ֕ה אֲשֶׁ֥ר לֹֽא־תֹאכְל֖וּ מֵהֶ֑ם הַנֶּ֥שֶׁר וְהַפֶּ֖רֶס וְהָֽעָזְנִיָּֽה"
גלריה

Museum specimen
לקריאה נוספת

מנדלסון ה., "עזניית הנגב על סף הכחדה", טבע וארץ כג, 6 (תשמ"א 1981), עמ' 244–249.
הערות שוליים

↑  עוזניית הנגב באתר הרשימה האדומה של IUCN
↑  עוזניית הנגב במילון בעלי חיים א"י (תשכ"ג), 1963, באתר האקדמיה ללשון העברית
↑  אחרי עשרות שנים שנעדרה מישראל: עוזניית הנגב נחתה בחי בר יטבתה, באתר וואלה, 28 באפריל 2021
↑  דור חדש לעוזנית הנגב ושתפ בינלאומי עם איחוד האמירויות, באתר רשות הטבע והגנים, 3 באפריל 2022
↑  וניגמר מפרס ועזניה - עזניית הנגב, באתר פורטל הדף היומי, המאמר מסביר למה נראה שעוזניית הנגב היא האמורה בתורה, ע"פ הגמרא בתלמוד בבלי, מסכת חולין, דף ס"א, עמוד ב'
| נשרי העולם הישן |
| --- | --- | --- |
| עוזנייה שחורה (סוג ומין יחיד) | עוזנייה שחורה |  |
| נשר | נשר מקראי • נשר דרומי • נשר הודי • נשר אפריקני • נשר ההימלאיה • נשר בנגלי • נשר הכף • נשר צר-מקור |  |
| נשר לבן-ראש (סוג ומין יחיד) | נשר לבן-ראש |  |
| עוזניית הנגב (סוג ומין יחיד) | עוזניית הנגב |  |
| נשר אדום-ראש (סוג ומין יחיד) | נשר אדום-ראש |  |
| פרס (סוג ומין יחיד) | פרס |  |
| נשר הדקלים (סוג ומין יחיד) | נשר הדקלים |  |
| נשר אפור-כיפה (סוג ומין יחיד) | נשר אפור-כיפה |  |
| רחם (סוג ומין יחיד) | רחם |  |
סק"א ארנה

| --- | --- |

 שמות קודמים:  מתחם האירועים והספורט הפטרבורגי
 כתובת:  רחוב יורי גגארין 8
 מיקום:  סנקט פטרבורג סנקט פטרבורג, רוסיה
 קואורדינטות:  59°52′09″N 30°20′31″E﻿ / ﻿59.869194444444°N 30.341888888889°E﻿ / 59.869194444444; 30.341888888889
 אבן יסוד:  2019
 תקופת הפעילות:  9 בדצמבר 2023 – הווה (306 ימים)
 עלות הבנייה:  60 מיליארד רובל רוסי (ברוסית)
 בעלים:  מועצת העיר סנקט פטרבורג
 מפעיל:  חברת GORKA חברת "סק"א ארנה"
 קבוצות:  סק"א סנקט פטרבורג
 מושבים:  22,500 (משחקי הוקי קרח) 23,000 (קונצרטים)
 skaarena.ru
  מפת מיקום  מפה מפורטת   (למפת סנקט פטרבורג מוגדלת) סק"א ארנה(למפת סנקט פטרבורג רגילה) סק"א ארנה  he tabBackground:;tabBorder:#aaa;defaultTab:0;
 
סק"א ארנה (ברוסית: СКА Арена) הוא אולם הוקי קרח של מועדון ההוקי סק"א מהעיר סנקט פטרבורג, צפון-מערב רוסיה. הוא מכיל 22,500 מושבים ובשל כך נחשב להיכל ההוקי קרח הגדול ביותר בעולם, כשהוא עוקף את סנטר בל במונטריאול, קנדה (21,105 מושבים).
עבודות הבנייה להקמת האולם החלו בשנת 2020 והושלמו בשנת 2023. הוא נבנה במקום שבו היה מתחם האירועים והספורט הפטרבורגי, שנהרס. עלות הבנייה מוערכת ב-36 מיליארד רובל לערך, ש-10 מיליארד מהם הוקצו מתקציב העיר. האולם היה צפוי לארח משחקים באליפות העולם בהוקי קרח בשנת 2023, אך עקב  הפלישה הרוסית לאוקראינה המשחקים הועברו לטמפרה וריגה. ב-9-10 בדצמבר 2023, הארנה אירחה את משחק האולסטאר של ה-KHL‏.
בנייה

בשנת 2017 היו הצעות להעביר מתחם האירועים והספורט הפטרבורגי להשכרה לטווח ארוך למועדון ההוקי סק"א כדי להפוך אותו להיכל קרח עם קיבולת של יותר מ-20 אלף צופים. במהלך הדיונים במועצת התכנון העירונית של סנקט פטרבורג בשנים 2018–2019, נדונו שתי תוכניות לשיקום המתחם: שיפוץ מרכזי תוך שמירה על מראהו החיצוני של הבניין או הריסה מוחלטת של הבניין עם הקמת זירת קרח חדשה לגמרי במקומו. בסופו של דבר, הוחלט להקים זירת קרח חדשה באתר המתחם, שמבחינת הקיבולת שלה אמורה להפוך לאולם ההוקי הגדול ביותר באירופה או אפילו בעולם ותארח את אליפות העולם בהוקי קרח בשנת 2023. עם זאת, צוין כי ממדי המתחם החדש חייבים להיות גדולים יותר מהמתחם הקודם, אחרת לא יהיה אפשר לבנות אולם עם קיבולת של יותר מ-20 אלף איש העונה על הדרישות המודרניות. כמו כן תוכנן לבנות את השטח הסמוך עם מתקני תשתית חברתית ומבני מגורים.
ב-18 בספטמבר 2019 הוכרז על מכרז לשלב הראשון של שיפוץ המתחם. ב-24 באוקטובר 2019 נחתמו מסמכים לפירוק החברה המנהלת את המתחם הפטרבורגי, כאשר נציג חברת גזפרום (שמממנת את הבנייה) מונה ליו"ר ועדת הפירוק. כבר אז החלה התקנת גדר סביב המבנה יחד עם ביצוע עבודות סקר בשטח. ב-30 באוקטובר 2019, קבלן סק"א ארנה — המבצע עבודות אלה — החל לפרק את עמדות הצופים ומבני המתכת התלויים, כמו גם ציוד התאורה והקול במתחם.
באביב 2020 הושלמה הריסת מתחם הספורט הפטרבורגי וביוני השטח פונה מפסולת בניין. ביולי קיבלה סק"א ארנה אישור להתחיל בעבודות בנייה. באותו חודש, עבודות עפר החלו להתבצע באתר.
בדצמבר 2020, נחתם חוזה בנייה בין העירייה לחברת GORKA.
במאי 2021 הושלם מכרז אדריכלות בינלאומי בו זכתה הצעה אוסטרית מלשכת קופ הימלבלוי. חברת העיצוב "GORKA" ציינה כי במקור תוכנן לסכם את תוצאות התחרות בפברואר–מרץ, אך קבוצת המומחים נדרשה ליותר זמן כדי ללמוד ולנתח את הפתרונות הטכניים הבסיסיים לכל פרויקט שהוגש. במקביל, המעצבים כבר החלו לעבוד עם אדריכלי הלשכה ויצרני מבני מתכת לחזית ולגג ההיכל עם חברת Kurganstalmost.
העירייה התקשרה בהסכם זיכיון לשיקום ושיפוץ המתחם עם חברת SKA Arena, לבניית היכל ההוקי קרח הגדול בעולם, עם קיבולת של 21.5 אלף מושבים. תוכנן כי המתקן ייבנה עד מאי 2023. כשההשקעות הכספיות נאמדו בכ־25 מיליארד רובל. העירייה, על פי הזיכיון, תשקיע 50%, אך לא יותר מ־10 מיליארד רובל. העלות המשוערת של כלל הפרויקט, היא 37 מיליארד רובל. באביב 2021, היסודות כבר היו מוכנים והחלה בניית המבנים המונוליטיים.
היסטוריה

ב-3 בנובמבר 2023 קיבלה הארנה אישור הפעלה ובדצמבר אותה שנה כבר אירחה משחק הוקי קרח ראשון, משחק האולסטאר של ה-KHL, שצפו בו יותר מ-19,000 איש. מאז קבוצת ההוקי סק"א פטרבורג מארחת בו את משחקי הבית שלה במסגרת ליגת KHL.
ב-11 בפברואר 2024, סק"א פטרבורג אירחה בארנה את סוצ'י ליגת KHL במשחק שהיה למשחק שהיו בו הכי הרבה צופים בהיסטוריה של ענף הוקי קרח עם 23,745 צופים. רשמית, נספרו דווקא 21,481 צופים, אך הנהלת מועדון סק"א כללה בסטטיסטיקה שלה גם נתוני נוכחות של אורחי הכבוד, קרובי השחקנים, מתנדבים ועובדי הארנה. עם זאת, סק״א שברה את שיא הצופים כבר ב-3 במרץ 2024, כאשר במשחקה מול טורפדו ניז’ני נובגורוד צפו בה 23,996, במה שמהווה לשיא עולמי.
הערות שוליים

↑  The new SKA arena is the most expensive in Russia. An incredible amount of money was spent on the palace in St. Petersburg - 60 billion
↑  "«Стройтрансгаз» окружит СКК инфраструктурой для реконструкции" (ברוסית). www.fontanka.ru. 2019-12-07. אורכב מ-המקור ב-2019-12-09. נבדק ב-2019-12-12.
↑  Стадион не вышел фоном: "СКА арена" просит повысить высотность в районе стройки
↑  "ДП" первым узнал, как будет выглядеть новый СКК
↑  «СКА Арена» может подвергнуться международному бойкоту на ЧМ по хоккею
↑  СТРОИТЕЛЬСТВО ЛЕДОВОЙ АРЕНЫ ЧМ-2023 В ПЕТЕРБУРГЕ ЗАВЕРШИТСЯ В ОКТЯБРЕ 2022 ГОДА
↑  https://www.khl.ru/news/2023/09/14/519500.html
↑  "СКА планирует построить самый большой ледовый дворец в мире". rsport.ria.ru. 2018-08-28. אורכב מ-המקור ב-2019-10-19. נבדק ב-2019-10-26.
↑  "Объявлен конкурс на первый этап реконструкции СКК «Петербургский»". Коммерсантъ. 2019-09-18. נבדק ב-2019-10-26.
↑  Дарья Гладких. "Вокруг СКК «Петербургский» начали устанавливать забор". Собака.ru. נבדק ב-2019-10-26.
↑  "В СКК «Петербургский» демонтируют сидения |" (ברוסית). GAZETA.SPb. 2019-10-30. אורכב מ-המקור ב-2019-11-18. נבדק ב-2019-11-18.
↑  Ледовый дворец на месте СКК будет строить ООО «ГОРКА». Работы начнут в январе
↑  https://www.fontanka.ru/2023/11/03/72879689/
סיגישוארה

סיגישוארה (ברומנית: Sighişoara, אלפבית פונטי בינלאומי: sigiˈʃo̯ara; בגרמנית: Schäßburg, נהגה "שֶסְבּוּרְג"; בהונגרית: Segesvár, נהגה "שֶגֶשְוָואר") היא עיר במחוז מורש, בחבל ההיסטורי טרנסילבניה ברומניה. העיר העתיקה של סיגישוארה, אשר נבנתה בימי הביניים והשתמרה היטב במצבה המקורי, הוכרה ב־1999 על ידי אונסק"ו כאתר מורשת עולמית.  העיר שוכנת על גדות הנהר טרנאבה מארה ואוכלוסייתה מנתה ב-2011 28,102 תושבים.
היסטוריה

ההתיישבות במקום החלה על ידי הדאקים במאה ה-3 לספירה. הרומאים הקימו במקום מצודה.
במאה ה-12 הזמין מלך הונגריה גרמנים סאקסונים (הסאשים), ליישב ולבנות ערים בטרנסילבניה. הגרמנים הקימו גילדות רבות של מסחר ואומנות, כך שהעיר התפתחה כמרכז למסחר ואומנות במרכז אירופה. ישנן עדויות כתובות לכך שב־1191 היה יישוב סקסוני פעיל במקום שבו נמצאת היום סיגישוארה. ב־1280 העיר הייתה ידועה בשם הלטיני Castrum Sex, וב־1298 בשם הסקסוני Schespurch resp. Schaesbrich. ב־1337 סיגישוארה הפכה למרכז המלכותי וקיבלה ממשפחת המלוכה ב־1367 את התואר העירוני "Civitas se Segusvar".
במשך מספר מאות, העיר מילאה תפקיד אסטרטגי ומסחרי חשוב בשולי מרכז אירופה; סיגישוארה הפכה לאחת הערים החשובות בטרנסילבניה. אוּמנים מכל רחבי האימפריה הרומית הקדושה ביקרו בה. בעלי המלאכה שלטו בכלכלה העירונית ובנו את הביצורים המגינים על העיר. הנסיך הולאכי ולאד המשפד, שנולד והוגלה אל העיר, הטביע בה מטבעות (שהטבעתם באותה תקופה הייתה בחזקת בית המלוכה ההונגרי בממלכת הונגריה) והוציא את המסמך הראשון שבו אוזכר שמה הרומני של העיר, "סיגישוארה". אומדים כי במהלך המאות ה־16 וה־17 היו בסיגישוארה כ־15 גילדות ו־20 תחומי מלאכת יד. פַּסָּל הבארוק אליאס ניקולאי חי בעיר.
יחד עם כלל טרנסילבניה, הייתה העיר תחת שלטון האימפריה הרומית הקדושה (משנת 1806 נקראה האימפריה האוסטרית ומשנת 1867 האימפריה האוסטרו-הונגרית). בשנת 1849 התמרדו ההונגרים וביקשו עצמאות. השלטונות ביקשו את עזרת הצבא הרוסי לדיכוי המרד. ב־31 ביולי 1849 נערך הקרב בין הרוסים והמורדים ההונגרים במישור אלבשט שליד סיגישוארה (קרב Segesvár) ובו הובסו המורדים הונגרים.
לאחר מלחמת העולם הראשונה הועברה סיגישוארה עם כלל חבל טרנסילבניה לרומניה.
המרכז העתיק של סיגישוארה עם הבתים העתיקים, החומות, מגדלי השמירה ובראשם מגדל השעון, הוכרו בשנת 1999 על ידי ארגון אונסק"ו כאתר מורשת עולמית. מדי שנה, בסוף חודש יולי, נערך פסטיבל ימי הביניים בעיר העתיקה.
העיר העתיקה ממוקמת גבוה מהעיר החדשה - מעין גבעה מוקפת חומה, לכן הכניסות צרות והמעבר צפוף כפי שנראה בתמונות שלהלן.
דמוגרפיה

על פי מפקד משנת 2002, מנתה אוכלוסיית סיגישוארה 32,304 איש, אשר הרכבם האתני היה:
24,571 רומנים (76.06%)
5,934 הונגרים (18.36%)
1,135 צוענים (3.51%)
623 גרמנים (1,92%)
אחרים (0.15%)
אמונתם הדתית הייתה:
75.72% נוצרים אורתודוקסים
8.28% נוצרים פרוטסטנטים
5.98% נוצרים קתולים
3.74% נוצרים אוניטריאניסטים
1.07% נוצרים פנטקוסטאלים
0.89% נוצרים לותרנים
0.86% נוצרים יוונים קתולים
אוכלוסיית העיר לאורך המאה העשרים וראשית המאה ה-21:
| 1912 | 1930 | 1948 | 1956 | 1966 | 1977 | 1992 | 2002 |
| --- | --- | --- | --- | --- | --- | --- | --- |
| 10913 | 13033 | 18284 | 20363 | 25109 | 33072 | 36170 | 32304 |
אתרים מרכזיים

האתר המרכזי שמושך תיירים רבים, וגם הוכרז על ידי אונסק"ו כאתר מורשת עולמית, הוא העיר העתיקה של סיגישוארה. העיר נשמרה היטב, על חומותיה, מתקופת ימי הביניים וניתן לראות בה סגנונות אדריכלות ואמנות מגוונים. בעיר פעלו בעלי מלאכה רבים שנתנו את אותותיהם על פני העיר.
נקודת הציון המרכזית בעיר היא מגדל השעון. גובהו 64 מטרים והוא נבנה בשנת 1556 על הגבעה של המצודה. במעלה המגדל ישנו מוזיאון היסטורי, וכן נקודת תצפית על כל העיר.
מצודת סיגישוארה היא מבנה סקסוני מפואר מהמאה ה־12, שמהווה את המרכז ההיסטורי של העיר העתיקה.
בית הולדתו של ולאד המשפד, נסיך ולאכיה, מהווה אתר עלייה לרגל לתיירים רבים בשל הסיפור המפורסם "דרקולה". בסמוך לביתו ישנו פסל ראשו של המשפד.
מוזיאון כלי הנשק, הממוקם בסמוך לבית הולדתו של ולאד צפש. המוזיאון קטן אך מכיל מבחר מכלי הנשק שיוצרו בימי הביניים בעיר.
גרם מדרגות אבן, המקורה על ידי גג מעץ, מוביל לכנסייה שבראש הגבעה ולבית הקברות של העיר העתיקה. בכנסייה ניתן למצוא פרסקאות וקריפטה. הכנסייה נבנתה במיקום שבו היה המבצר הרומאי הקדום. בבית הקברות הסמוך לכנסייה ניתן להבחין במצבות גרמניות רבות.
ערים תאומות

שווייץ באדן (אנ'), שווייץ
צרפת בלואה, צרפת
גרמניה דינקלסביל (אנ'), גרמניה
איטליה צ'יטה די קאסטלו, איטליה
הונגריה קישקונפלג'האזה, הונגריה
הכניסה האחורית לסיגישוארה
הכניסה הצפונית לסיגישוארה
הכניסה לככר השוק בסיגישוארה העיר העתיקה
הכנסייה בסיגישוארה מראה מהעיר העתיקה
הערות שוליים

↑  המרכז ההיסטורי של סיגישוארה, אתר אונסק"ו
| --- | --- |
בקרת זהויות :  GND: 4051983-1  NKC: ge717581 
מראה בעיר
מראה כללי של העיר
פאבלו לדסמה

פאבלו מרטין לדסמה (בספרדית: Pablo Martín Ledesma; נולד ב-2 באפריל 1984 בלה פלדה שבפרובינציית קורדובה, ארגנטינה) הוא כדורגלן ארגנטינאי-איטלקי המשחק בעמדת הקשר בפטרונטו. לזכותו שתי הופעות במדי נבחרת ארגנטינה.
לדסמה החל לשחק בטאז'רס, מהקבוצות הבכירות של העיר קורדובה. אחרי עונה אחת בה שיחק שני משחקים, עבר לדסמה לבוקה ג'וניורס, מקבוצות הפאר של דרום אמריקה. הוא ערך את הופעת הבכורה במדי הקבוצה ב-12 ביולי 2003.
בוקה, בהשתתפותו של לדסמה זכתה בשלוש אליפויות, בגביע ליברטדורס, שני גביעי סודאמריקנה ובשני גביעי רקופה סודאמריקנה. ב-15 באפריל 2007 כבש לדסמה בדרבי מול ריבר פלייט שער לאחר 50 שניות מהפתיחה, שער שנחשב למהיר בתולדות משחקי הדרבי בין שתי הקבוצות.
ב-1 ביולי 2008 פרסמה קטניה מהסרייה א' על כך שהיא רכשה את כרטיסו של לדסמה.
בשנת 2012 חזר לדסמה לבוקה ג'וניורס. בינואר 2015 עבר לאתלטיקו קולון.
לדסמה הופיע במדי נבחרת ארגנטינה באפריל 2007 במשחק ההכנה לקראת הקופה אמריקה מול צ'ילה.
עיצור מכתשי, מחוכך שורק, אטום

עיצור מכתשי מחוכך שורק אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא /t͡s/, ובמערכת X-SAMPA הוא נכתב כ-ts. כדי לבטא עיצור זה יש לבטא את העיצורים [t] ו-[s] בו זמנית. העיצור מוכר לדוברי עברית מודרנית כ-צ.
התרחשות

| שפה | מילה | IPA | משמעות |
| --- | --- | --- | --- |
| גרמנית | zehn | [t͡seːn] | 'עשׂר' |
| יוונית | κορίτσι | [ko̞ˈrit͡si] | 'בת' |
| יפנית | つなみ/tsunami | [t͡su͍namʲi] | 'צונאמי' |
| עברית | צבע | [t͡se̞vaˈ] | 'צבע' |
| צ'רקסית | цэ | [t͡sa] | 'שן' |
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
עטוף ברחמים

עטוף ברחמים הוא הסינגל השלישי מתוך האלבום "ימי התום" של הזמרת-יוצרת הישראלית ריטה, שיצא לאור בפברואר 1988. השיר נכתב על ידי אהוד בנאי לפי לחן של רמי קלינשטיין, האחראי גם לעיבודו של השיר. השיר זכה להצלחה עצומה ונחשב לאחד משיריה הבולטים של ריטה.
בשנת 2023, בחר ידיעות אחרונות בו כאחד מ-75 השירים של המדינה.
רקע

השיר התחיל ממנגינה שחיבר קליינשטיין והייתה בתחילה קצבית ושמחה, וכונתה "סטיבי" בשל דמיונה לשירי סטיבי וונדר. הפזמונאי יעקב גלעד הציע לו לפנות לאהוד בנאי בכדי שיחבר מילים שהציע את המילים "אור כחול כהה" בהשראת תמונת אולטרסאונד שראה באותה התקופה כשאשתו הייתה בהריון. בנאי כתב את המילים תוך כמה ימים.
השיר מנוסח כפנייה של אם אל העובר המתפתח ברחמה ולבסוף נולד. לדברי ריטה, בעקבות הצלחת השיר נאלץ בנאי לסרב לבקשות רבות לחבר מילים משלו ללחנים של אחרים.
בשל כך, הוא מקושר ללידות רבות ופרופ' אשר בשירי אשר יילד אלפי תינוקות מקפיד לנגן אותו בתחילת כל לידה.
במהלך השנים ביצעו ריטה ורמי כל אחד את השירים לבד ובדואט עם זמרים רבים בהם ישי ריבו, מרינה מקסימיליאן, שירי מימון ועוד.
ריטה ביצעה את השיר יחד עם מתמודדי גמר העונה השלישית של כוכב נולד בשנת 2008.
בשנת 2013, עמיר בניון חידש את השיר לאלבום שירי ארץ אהבה שבו גרסאות כיסוי לשירים עבריים.
רשימת השמעה

| עטוף ברחמים> מס' | עטוף ברחמים> שם | עטוף ברחמים> מילים | עטוף ברחמים> לחן | עטוף ברחמים> עיבוד | עטוף ברחמים> משך | עטוף ברחמים>  | עטוף ברחמים>  | עטוף ברחמים>  | עטוף ברחמים>  |
| --- | --- | --- | --- | --- | --- | --- | --- | --- | --- |
| 1. | עטוף ברחמים  | אהוד בנאי | רמי קלינשטיין | רמי קלינשטיין | 5:12 |  |  |  |  |
מיקומי שיא

השיר זכה להצלחה במצעדים וצעד במשך 16 שבועות במצעד של רשת ג', מתוכם שלושה שבועות בראש המצעד.
|   ‏‏‏  מצעדים ודירוגים (1988)> מדינה |   ‏‏‏  מצעדים ודירוגים (1988)> מצעד |   ‏‏‏  מצעדים ודירוגים (1988)> מיקום שיא |   ‏‏‏  מצעדים ודירוגים (1988)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1988)> מדינה |   ‏‏‏  מצעדי סוף שנה (1988)> מצעד |   ‏‏‏  מצעדי סוף שנה (1988)> מיקום שיא |   ‏‏‏  מצעדי סוף שנה (1988)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 5 |  |
|   ‏‏‏  מצעדים נוספים> מדינה |   ‏‏‏  מצעדים נוספים> מצעד |   ‏‏‏  מצעדים נוספים> מיקום שיא |   ‏‏‏  מצעדים נוספים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלי צה"ל (2005) מצעד שירי רמי קלינשטיין | 9 |  |
|  ישראל | רשת ג' (2009) המצעד של המדינה | 321 |  |
עונת 1984/1985 בליגה הארצית

עונת 1984/1985 בליגה הארצית הייתה העונה התשיעית של הליגה הארצית כליגה השנייה בחשיבותה בכדורגל בישראל.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה כללה 16 קבוצות. את העונה סיימה בני יהודה תל אביב במקום הראשון והעפילה לעונת 1985/1986 בליגה לאומית לצד מכבי שעריים והפועל ירושלים שסיימו אחריה בהתאמה. עלייתה של הפועל ירושלים נקבעה במחזור האחרון לאחר שניצחה במחזור הסיום בקרב ראש בראש את הפועל רמת השרון באצטדיון ימק"א בתוצאה 0-1. להפועל ירושלים היה מספיק תיקו ואילו רמת השרון הייתה זקוקה לניצחון.
הפועל אשקלון, הפועל ראשון לציון והפועל קריית שמונה ירדו לליגה השלישית.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | בני יהודה תל אביב | 30 | 18 | 6 | 6 | 48 | 23 | 25 | 60 | עלו ליגה |
| 2 | מכבי שעריים | 30 | 17 | 8 | 5 | 49 | 26 | 23 | 59 | עלו ליגה |
| 3 | הפועל ירושלים | 30 | 15 | 9 | 6 | 39 | 11 | 28 | 54 | עלו ליגה |
| 4 | הפועל רמת השרון | 30 | 14 | 9 | 7 | 36 | 20 | 16 | 51 |  |
| 5 | הפועל חדרה | 30 | 13 | 9 | 8 | 44 | 32 | 12 | 48 |  |
| 6 | הפועל חולון | 30 | 10 | 13 | 7 | 42 | 34 | 8 | 43 |  |
| 7 | מכבי רמת עמידר | 30 | 9 | 11 | 10 | 36 | 35 | 1 | 38 |  |
| 8 | הפועל יהוד | 30 | 9 | 11 | 10 | 35 | 34 | 1 | 38 |  |
| 9 | הפועל מרמורק | 30 | 10 | 8 | 12 | 38 | 45 | 7- | 38 |  |
| 10 | הפועל טבריה | 30 | 9 | 9 | 12 | 41 | 39 | 2 | 36 |  |
| 11 | הפועל רמת גן | 30 | 9 | 8 | 13 | 32 | 45 | 13- | 35 |  |
| 12 | בית"ר רמלה | 30 | 8 | 10 | 12 | 25 | 40 | 15- | 34 |  |
| 13 | בית"ר חיפה | 30 | 8 | 9 | 13 | 26 | 39 | 13- | 33 |  |
| 14 | הפועל אשקלון | 30 | 6 | 14 | 10 | 30 | 34 | 4- | 32 | ירדו ליגה |
| 15 | הפועל ראשון לציון | 30 | 6 | 12 | 12 | 27 | 39 | 12- | 30 | ירדו ליגה |
| 16 | הפועל קריית שמונה | 30 | 2 | 8 | 20 | 15 | 68 | 53- | 14 | ירדו ליגה |
עניין אישי

| --- | --- |
 סוגה:  ראיונות
 יוצרים:  ענת סטלינסקי
 בימוי:  סלבה לסוב
 מנחים:  מיכאל טפליצקי
 ארץ מקור:  ישראל
 שפות:  רוסית, עברית
 מספר עונות:  1
 מספר פרקים:  48
 הפקה
 מפיקים בפועל:  מיקי צבייג, חיים מק
 חברת הפקה:  סלוצקי אפיקי תקשורת
 אתר צילומים:  אולפני הרצליה
 אורך פרק:  כ- 30 דקות
 שידור
 רשת שידור:  yes
 רשת שידור בישראל:  yes Raduga
 תקופת שידור מקורית:  30 בדצמבר 2009 – הווה
 
עניין אישי היא תוכנית ראיונות אחד על אחד ישראלית-רוסית, עם מנחה קבוע ואורחים מתחלפים. בין אורחי התוכנית פוליטיקאים, אנשי תרבות, שחקנים, אנשי תקשורת ושאר מובילי דעת קהל ברחוב הרוסי בישראל.
התוכנית מונה 48 פרקים, ועלתה לאוויר ב-30 בדצמבר 2009 בערוץ yes Raduga.




yes הטלוויזיה בלוויין: תוכניות וסדרות
עונת 1984/1985 בליגה הלאומית

| --- | --- |
 תקופת התחרות:  15 בספטמבר 1984 – 25 במאי 1985 (253 ימים)
 מספר משתתפות:  16
 הזוכה:  מכבי חיפה
 מספר משחקים:  240
 מספר שערים:  537 (2.24 בממוצע למשחק)
 מלך השערים:  ישראל דוד לביא (18 שערים)
 השחקן המצטיין:  ישראל משה סלקטר
 → 1983/19841985/1986 ←
 
עונת 1984/1985 בליגה הלאומית הייתה העונה ה-29 של הליגה הלאומית כליגת הכדורגל הבכירה בישראל.
על ניצחון במשחק הוענקו שלוש נקודות ונקודה בודדת הוענקה על תיקו. לעונת 1984/1985 לליגה הלאומית עלו הפועל חיפה, הפועל כפר סבא והפועל פתח תקווה. בתום העונה סיימה מכבי חיפה במקום הראשון וזכתה באליפות בפעם השנייה ברציפות. המבקיע המצטיין של העונה היה דוד לביא ממכבי נתניה שכבש 18 שערים.
בסיום העונה בית"ר תל אביב, הפועל לוד והכח מכבי רמת גן ירדו ליגה. לעונת 1985/1986 לליגה הלאומית עלו בני יהודה תל אביב, מכבי שעריים והפועל ירושלים.